
Nr.67/05.01.2024
RAPORT DE SPECIALITATE
la Proiectul de hotărâre privind aprobarea achiziționării serviciilor juridice de consultanță, de asistență și de reprezentare în justiție pentru apărarea intereselor Comunei Liebling și ale autorității publice locale din Comuna Liebling, județul Timiș, în anul 2024 , precum si aprobarea raportelor de activitate pentru anul 2023 privind activitatea de reprezentare juridică ; inițiator: primarul comunei Liebling - Ioan - Gheorghe MUNTEANU;
Având în vedere referatul de aprobare nr.66 din 05.01.2024 întocmit de Primarul Comunei Liebling – dl. Munteanu Ioan-Gheorghe, în calitate de inițiator, 
Ținând cont de: 
- Prevederile art. 109 alin. (3) din O.U.G. nr.57/2019 privind Codul administrativ cu modificările și completările ulterioare;
- HCL nr. 34 din 11.11.2020, privind Regulamentul de Organizare și Funcționare al Consiliului Local Liebling, județul Timiș; 
- În conformitate prevederile art. 1 alin. (1) din O.U.G. nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative ,, Autoritățile și instituțiile publice ale administrației publice centrale și locale, indiferent de modul de finanțare și subordonare, societățile naționale, companiile naționale și societățile comerciale cu capital integral sau majoritar de stat, precum și regiile autonome care au în structura organizatorică personal propriu de specialitate juridică, nu pot achiziționa servicii juridice de consultanță, de asistență și/sau reprezentare’’.
 Raportat la alin. 2 al aceluiași articol se prevede faptul că ,, În situații temeinic justificate, în care activitățile juridice de consultanță, de asistență și/sau reprezentare, necesare autorităților și instituțiilor publice prevăzute la alin. (1), nu se pot asigura de către personalul de specialitate juridică, angajat în aceste entități, pot fi achiziționate servicii de această natură, în condițiile legii, numai cu aprobarea: … lit. b) consiliilor locale, consiliilor județene sau Consiliul General al Municipiului București, după caz pentru autoritățile și instituțiile publice ale administrației publice locale. 
Reținând că în temeiul art.109 alin. (3) din O.U.G. nr. 57/2019, privind Codul administrative cu modificările și completările ulterioare, (3) Atribuția de reprezentare în justiție poate fi exercitată în numele primarului sau după caz al președintelui consiliului județean de către consilierul juridic din aparatul de specialitate ori de către un avocat angajat în condițiile legii. Având în vedere faptul că nivelul Primăriei Liebling, conform organigramei aprobată prin Hotărâre de Consiliul Local postul de consilier juridic vacant în anul 2023 și care ulterior a fost desființat ca urmare a restructurării impusă de legislația în vigoare, referitor la cele expuse și pentru buna desfășurare a activității juridice, considerăm necesar și oportun, aprobarea achiziționării de servicii juridice de consultanță, de asistență și/sau reprezentare în justiție cu Cabinete de avocatură a Unității administrativ – teritoriale Liebling în anul 2024. 
Vă fac cunoscute pentru anul 2023 următoarele: au fost achiziționate servicii juridice în cuantum total de 56.750 de lei, repartizați pe cauze, după cum urmează: 1 cauză având ca obiect Fond Funciar anulare Titlu de Proprietate urmare a măsurii lăsată de Camera de Conturi, 1 cauză de contestație proces verbal al OCPI cu ocazia soluționării lucrărilor de cadastru general, 1 cauză anulare Titlu de Proprietate -Comisiei Locale de Fond Funciar, 1 cauză întoarcere executare silită, 1 cauză contestație la executare, 1 cauză contestație la  Decizia de Impunere, 2 cauze contestație la executare silită, apel și recurs în dosarele din anii prcedenți, consiliere juridică acordată compartimentului Financiar-Contabilitate, Taxe și Impozite Locale în vederea îndeplinirii corespunzătoare a executărilor silite, consilierea Compartimentului de Achiziții Publice pentru consiliere și îndrumare. 

                           Secretar general al comunei Liebling,

                                        Mariana-Corina VLAȘCICI


